
R O M Â N I A

                                                      JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării din bugetul local al municipiului Focşani pe anul 2011
 a sumei de 950 lei pentru organizarea de către Consiliul Local al Tinerilor Focsani,a proiectelor “ Dragobetele sărută fetele” şi  “Primăvara, soarele se joacă-n mâna ta” 
           Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Primarul Municipiului Focşani, prin care se propune 
aprobarea alocării din bugetul local al municipiului Focşani pe anul 2011 a sumei de 950 lei pentru organizarea de către Consiliul Local al Tinerilor Focsani, a proiectelor “ Dragobetele sărută fetele” şi  “Primăvara, soarele se joacă-n mâna ta”, raportul comun întocmit de Direcţia economică, Direcţia resurse umane şi coordonare unităţi subordonate şi Serviciul comunicare şi protecţie civilă înregistrat la nr. 9008/15.02.2011 ;

· văzând avizul favorabil al Comisiei pentru buget, finanţe, investiţii, liberă initiaţivă, economic şi servicii publice şi al Comisiei pentru cultură, sănătate, învăţământ, sport şi tineret;

· având în vedere adresa Consiliului Local al Tinerilor Focşani înregistrată la nr. 9008/15.02.2011;

· în baza art. 36 alin (1), alin. (2) lit. “b” şi alin. (4) lit. “a”, precum şi în temeiul art. 45 alin. (2) lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 (1) Se aprobă alocarea din bugetul local al municipiului Focşani pe anul 2011 a sumei de 950 lei pentru organizarea de către Consiliul Local al Tinerilor Focsani, a proiectelor “ Dragobetele sărută fetele” şi  “Primăvara, soarele se joacă-n mâna ta”  din care:

· 450 lei  pentru proiectul “ Dragobetele sărută fetele” ( 400 lei pentru 150 certificate de căsătorie şi 50 lei pentru afişe şi pliante);

· 500 lei pentru proiectul “Primăvara, soarele se joacă-n mâna ta”  ( materiale necesare realizării de mărţişoare: hârtie, ghemuri lână, ace siguranţă, aracet, lipici, şnururi mărţişoare, cutii mărgele, hârtie creponată, pungi plastic,acoarele, diplome, afişe, coli colorate, fructe confiate)  

                           (2) Suma prevăzută la alin (1) din prezentul articol se  alocă de la capitolul bugetar „Cultura, recreere si religie” (67.02), subcapitolul bugetar „Tineret” (67.02.05.02), articolul bugetar „Programe pentru tineret” (59.08).

               Art. 2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare şi protecţie civilă şi Consiliul Local al Tinerilor Focşani.

        PREŞEDINTE DE ŞEDINŢĂ,

                 Vrâncianu Gicu
                                                                                                    CONTRASEMNEAZĂ,

                                                                                   SECRETARUL MUNICIPIULUI FOCŞANI
                                                                                                      Eduard Marian Corhană                         

